Marie Bergman

**Kajsa ''Marie'' Bergman Englund** tidligere *Bergman Brunkel*, ugift *Bergman* (født 1950) er en svensk sanger som startet sin karriere på viseklubben Storken i Stockholm. 1968–1969 sang hun i Putte Wickmans band. Fra 1969 til 1972 var hun medlem i Family Four. I 1974 innledet hun sin solokarriere. Marie Bergman har deltatt fire ganger i Melodifestivalen, og vunnet tre ganger.

## Bakgrunn
Marie Bergman begynte karrieren i 1960-årene, blant annet på Vispråmen Storken i Stockholm. Hun opptrådte også sammen med Thérèse Juel i duoen Marie & Thérèse. I perioden 1968–1969 sang hun i Putte Wickmans band. Fra 1969 til 1973 var hun medlem i Family Four, og i 1974 innledet hun sin solokarriere. Fra det første albumet *Mitt ansikte* til albumet *Den mänskliga faktorn* (2014) ga hun ut 21 soloplater: 16 med eget materiale, to jazzplater, to samlealbum og et livealbum. Hun har fått *[[Dagens Nyheter]]*s Kasperpris, *[[Aftonbladet]]*s Rockbjörn, Grammis som beste tekstforfatter og Povel Ramels pris Karamelodiktstipendiet.

Marie Bergman har vunnet den svenske Melodifestivalen tre ganger:

* 1971 (med Family Four)
* 1972 (med Family Four)
* 1994 (sammen med Roger Pontare)

Bergman har spilt på de fleste store musikkfestivaler i Skandinavia. Blant annet har hun opptrådt fire ganger i Roskilde og like mange i Västervik. Få artister har turnert så mye i Sverige og Norden. Marie Bergmans Magic Body Band var i mange år en av Danmarks mest populære grupper.

Hun har også hatt show på de to kjente Stockholms-scenene Berns og Börsen, og hovedrollen i Riksteaterns musikal «Min vän mördaren». Hun har også laget plater med og samarbeidet med Danish Radio Big Band, og turnert med egen jazztrio.

Bergman holder ofte seminarer og underviser blant annet på musikkhøyskolene i København og Århus. Hun er en tilbakevendende gjesteforeleser på Visskolan i Västervik samt på viselinjen på Nordiska folkhögskolan i Kungälv.

### Marie Bergman-stipendiet
I 2011 innstiftet foretaket Visit Mälardalen et arbeidsstipend i hennes navn. Stipendet deles ut av en jury der Marie Bergman selv er medlem; juryen tar ikke imot søknader, men velger selv ut kandidater. Hensikten er å støtte personer i musikkbransjen som er både musikere og entreprenører. Stipendiatene skal tilbys verktøy for å kunne arbeide med sitt musikalske uttrykk og samtidig bli en god entreprenør.

Vedtektene fastsetter blant annet at stipendiaten skal ha kontroll på «sina instrument» (det vil si både sin stemme og sitt eller sine musikkinstrumenter) og ha «ett starkt personligt uttryck». Videre kreves det at man kan «berätta en historia». Utdelingene skjer på høsten, på festivalen Visfest i Mälardalen. I 2011 ble stipendet delt ut for første gang, til Anna Stadling.

## Diskografi

### Studioalbum

* 1974 – *Mitt ansikte*
* 1976 – *Närma mej*
* 1979 – *Iris*
* 1980 – *Jorden är platt* (barneplate)
* 1981 – *...hjärtats lust*
* 1982 – *Instant energi* (Marie Bergman Band)
* 1983 – *Möjliga mysterier* (Marie Bergman & Magic Body Band)
* 1985 – *Mångalen* (Marie Bergman & Magic Body Band)
* 1989 – *Kärlekens ansikte*
* 1990 – *Heya he'ya*
* 1992 – *Varje människa bär en historia*
* 1994 – *But beautiful*
* 1996 – *Fruit*
* 1998 – *Bergman & Bellman* (Marie Bergman & Anders Bergman spelar Carl Michael Bellman)
* 2002 – *Who Calls the Tune*
* 2004 – *Marie och de tre vise männen* (Sånger av C.M. Bellman, Evert Taube och Cornelis Vreeswijk)
* 2009 – *Det liv du får*
* 2014 – *Den mänskliga faktorn*

### Livealbum
* 1993 – *Levande*

### Samlealbum
* 1986 – *Pärlor – Marie´s bästa*
* 2000 – *Guldkorn*

### Filmmusikk
* 2010 – *Blood Calls You*

## Priser og utmerkelser (utvalg)
*1982 – Dagens Nyheters Kasperpris
*1983 – Aftonbladets Rockbjörnen
*1989 – Grammis som "Årets textförfattare"
*1993 – Karamelodiktstipendiet
*1999 – Stockholms stads Bellmanpris
*2003 – Evert Taubes minnesstipendium
*2008 – Nils Ferlin-Sällskapets trubadurpris
*2009 – Fred Åkerström-stipendiet
*2014 – Cornelis Vreeswijk-stipendet
*2018 – Invalgt i Swedish Music Hall of Fame

## Referanser


## Eksterne lenker
* 
* 
*